CELEX: 32022B0811
Language: et
Date: 2022-03-24 00:00:00
Title: Ühtse Kriisilahendusnõukogu (SRB) otsus (EL) 2022/811, 24. märts 2022, 2020. eelarveaasta eelarve täitmise heakskiitmise ja kontode sulgemise kohta (SRB/PS/2022/03) (Ainult ingliskeelne tekst on autentne)

24.5.2022   
               
               
                  ET
               
               
                  Euroopa Liidu Teataja
               
               
                  L 145/44
               
            
         ÜHTSE KRIISILAHENDUSNÕUKOGU (SRB) OTSUS (EL) 2022/811,
         24. märts 2022,
         2020. eelarveaasta eelarve täitmise heakskiitmise ja kontode sulgemise kohta (SRB/PS/2022/03)
         (Ainult ingliskeelne tekst on autentne)
         ÜHTNE KRIISILAHENDUSNÕUKOGU,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 15. juuli 2014. aasta määrust (EL) nr 806/2014, millega kehtestatakse ühtsed eeskirjad ja ühtne menetlus krediidiasutuste ja teatavate investeerimisühingute kriisilahenduseks ühtse kriisilahenduskorra ja ühtse kriisilahendusfondi raames ning millega muudetakse määrust (EL) nr 1093/2010, (1) eriti ühtse kriisilahenduskorra määruse artikli 50 lõike 1 punkti b ja artikli 63 lõiget 8,
         võttes arvesse 17. jaanuari 2020. aasta Ühtse Kriisilahendusnõukogu (edaspidi SRB) finantsmääruse artikleid 97, 98 ja 99,
         võttes arvesse SRB 2020. eelarveaasta lõplikku raamatupidamise aastaaruannet, mis võeti vastu 30. juunil 2021 (edaspidi „2020. aasta lõplik raamatupidamise aastaaruanne“),
         võttes arvesse SRB 2020. eelarveaasta aastaaruannet, mis võeti vastu 7. mail 2021 (edaspidi „2020. aasta aruanne“),
         võttes arvesse Euroopa Kontrollikoja aruannet Ühtse Kriisilahendusnõukogu (SRB) eelarveaasta 2020 raamatupidamise aastaaruande kohta koos SRB vastustega (edaspidi „kontrollikoja 2020. aasta aruanne“),
         võttes arvesse 16. juuni 2021. aasta aruannet 2020. aasta lõpliku raamatupidamise aastaaruande kohta koos auditiarvamustega, mille koostas Mazars Réviseurs d’Enterprises (edaspidi „ettevõtte Mazars 2020. aasta auditiaruanne“),
         võttes arvesse Euroopa Kontrollikoja aruannet (vastavalt määruse (EL) nr 806/2014 artikli 92 lõikele 4) kõigi tingimuslike kohustuste kohta, mis tulenevad Ühtse Kriisilahendusnõukogu, ELi nõukogu või Euroopa Komisjoni poolt ühtse kriisilahenduskorra määruse kohaste ülesannete täitmisest 2020. eelarveaastal (edaspidi „Euroopa Kontrollikoja aruanne 2020. aasta tingimuslike kohustuste kohta“),
         võttes arvesse 14. detsembri 2020. aasta siseauditi 2020. aasta aruannet,
         ON VASTU VÕTNUD KÄESOLEVA OTSUSE:
         
            Ainus artikkel
            
               1.   Kiita heaks Ühtse Kriisilahendusnõukogu esimehe tegevus SRB 2020. majandusaasta eelarve täitmisel.
            
            
               2.   Kiita heaks SRB 2020. majandusaasta raamatupidamiskontode sulgemine.
            
            
               3.   Esitada alltoodud tähelepanekud.
            
            
               4.   Nõuda, et Ühtse Kriisilahendusnõukogu esimees teavitaks sellest otsusest ELi nõukogu, komisjoni ja kontrollikoda, korraldaks selle avaldamise Euroopa Liidu Teatajas (L-seerias) ja SRB veebilehel.
               Käesolev otsus jõustub selle vastuvõtmise päeval.
            
         
         
            
               
                  Ühtse Kriisilahendusnõukogu nimel
               
               
                  täiskogu liige
               
               Birgit RODOLPHE
            
         
         
            (1)  ELT L 225, 30.7.2014, lk 1.